CELEX: C2006/165/43
Language: el
Date: 2006-07-15 00:00:00
Title: Υπόθεση C-237/06 P: Αναίρεση που άσκησε στις  28 Μαΐου 2006  ο Guido Strack κατά της διατάξεως που εξέδωσε το Πρωτοδικείο των Ευρωπαϊκών Κοινοτήτων (πρώτο τμήμα) στις  22 Μαρτίου 2006  στην υπόθεση T-4/05, Guido Strack κατά Επιτροπής των Ευρωπαϊκών Κοινοτήτων

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/23
            
         Αναίρεση που άσκησε στις 28 Μαΐου 2006 ο Guido Strack κατά της διατάξεως που εξέδωσε το Πρωτοδικείο των Ευρωπαϊκών Κοινοτήτων (πρώτο τμήμα) στις 22 Μαρτίου 2006 στην υπόθεση T-4/05, Guido Strack κατά Επιτροπής των Ευρωπαϊκών Κοινοτήτων
   (Υπόθεση C-237/06 P)
   (2006/C 165/43)
   Γλώσσα διαδικασίας: η γερμανική
   Διάδικοι
   
      Αναιρεσείων: Guido Strack (εκπρόσωπος: L. Füllkrug, δικηγόρος)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Δικαστήριο:
   
               —
            
            
               αναίρεση της διατάξεως που εξέδωσε στις 22 Μαρτίου 2006 το Πρωτοδικείο των Ευρωπαϊκών Κοινοτήτων (πρώτο τμήμα) στην υπόθεση Guido Strack κατά Επιτροπής των Ευρωπαϊκών Κοινοτήτων (T-4/05) (1)
               
            
         
               —
            
            
               ακύρωση της αποφάσεως της Ευρωπαϊκής Υπηρεσίας Καταπολεμήσεως της Απάτης (OLAF), της 5ης Φεβρουαρίου 2004, περί περατώσεως της υπ' αριθ. OF/2002/0356 έρευνας, καθώς και της τελικής εκθέσεως για τα αποτελέσματα της έρευνας (αριθ. NT/sr D(2003)-AC-19723 — 01687 05.02.2004)
            
         
               —
            
            
               καταδίκη της Επιτροπής των Ευρωπαϊκών Κοινοτήτων στα δικαστικά έξοδα.
            
         Λόγοι αναιρέσεως και κύρια επιχειρήματα
   Ο αναιρεσείων υποστηρίζει ότι η διάταξη του Πρωτοδικείου εκδόθηκε κατά παράβαση κανόνων της διαδικασίας, καθόσον ελήφθη κατά παράβαση του απορρέοντος από το άρθρο 3, παράγραφος 3, της αποφάσεως του Συμβουλίου της 2ας Νοεμβρίου 2004 περί ιδρύσεως του Δικαστηρίου Δημόσιας Διοίκησης των Ευρωπαϊκών Κοινοτήτων (2004/752/ΕΚ, Euratom) κανόνα του ευρωπαϊκού δικαίου. Κατά τον χρόνο εκδόσεως της αναιρεσιβαλλομένης διατάξεως το Πρωτοδικείο δεν ήταν αρμόδιο, καθόσον η προαναφερθείσα διάταξη το υποχρέωνε να παραπέμψει, ήδη από τον Δεκέμβριο 2005, την υπόθεση T-4/05 στο Δικαστήριο Δημόσιας Διοίκησης.
   Ο αναιρεσείων υποστηρίζει, επίσης, ότι το Πρωτοδικείο, κατά παράβαση κανόνων της διαδικασίας, δεν αιτιολόγησε την απόφασή του όσον αφορά σειρά αυτοτελών λόγων που είχε προβάλει με την προσφυγή του.
   Επίσης, ο αναιρεσείων υποστηρίζει ότι το Πρωτοδικείο παραβίασε το κοινοτικό δίκαιο ερμηνεύοντας πεπλανημένως την έννοια της «βλαπτικής πράξεως», όπως αυτή χρησιμοποιείται στα άρθρα 90, παράγραφος 2, και 90α του Κανονισμού Υπηρεσιακής Καταστάσεως των Υπαλλήλων. Ειδικότερα, η πεπλανημένη αυτή ερμηνεία απορρέει, αφενός, από πεπλανημένη ερμηνεία αυτής καθεαυτής της έννοιας και παράλειψη λήψεως υπόψη της νομολογίας, και, αφετέρου, από πεπλανημένη ερμηνεία των διατάξεων των άρθρων 22α, 22β και 43 του Κανονισμού Υπηρεσιακής Καταστάσεως των Υπαλλήλων, του θεμελιώδους δικαιώματος φυσικής και πνευματικής ακεραιότητας, της αρχής για αποτελεσματική δικαστική προστασία και του περιεχομένου του δικαιώματος της αποζημιώσεως.
   Τέλος, ο αναιρεσείων υποστηρίζει ότι το Πρωτοδικείο παρέβη κανόνες της διαδικασίας καθόσον προέβη σε πεπλανημένη εκτίμηση πραγματικών περιστατικών δυναμένων να αποδειχθούν από έγγραφα της δικογραφίας, δεύτερον προέβη σε πεπλανημένη νομική εκτίμηση πραγματικών περιστατικών που αφορούν τις διεξαχθείσες από τον OLAF έρευνες και τα παρουσίασε κατά τρόπο λογικώς μη βάσιμο στο σκεπτικό της διατάξεώς του.
   
      (1)  ΕΕ C 121, σ. 12.